’বগুড়া রেলওয়ে স্টেশন পরিচ্ছন্নতা কার্যক্রমে অংশ নিতে বাবা এনজিও কর্মকর্তা অরূপ চক্রবর্তীর সঙ্গে এসেছিল বগুড়া ক্যান্টনমেন্ট পাবলিক স্কুল ও কলেজের প্রথম শ্রেণির ছাত্রী অম্বিকা চক্রবর্তী শ্রীময়ী। বড়দের সঙ্গে সেও রেল লাইনের ভেতরের ময়লাগুলো খুঁটিয়ে খুঁটিয়ে তুলে পলিথিনের ব্যাগে ভরে। ময়লা আবর্জনা তুলতে খারাপ লাগছে না-এমন প্রশ্নের জবাবে শ্রীময়ী বলে, ‘আমরা তো আমাদের বাড়ি-ঘরের ময়লা-আবর্জনা আমরা নিজেরাই পরিস্কার করি। দেশটাও তো আমার বাড়ির মত। এটাকেও তো পরিষ্কার করতে হবে।